EkBass/fiwiki-20250220-pages-articles huggingface dataset:
Job (kirja)

Job on Liken julkaisema Kauko Röyhkän 12. kaunokirjallinen teos. Se ilmestyi elokuussa 2007. Kirjan päähenkilönä on keski-ikäinen, roiseilla romaaneillaan mitenkuten menestynyt kirjailija, joka on eroamassa vaimostaan ja joka ottaa kolmen rakastajattaren lisäksi neljännen rakastajattaren. Samalla hän yrittää selvitä raha- ja asunto-ongelmien, lastenhoidon ja epäonnisten ystävien täyttämästä arjestaan. Romaani on eräänlainen sisarteos Röyhkän edelliselle kirjalle Avec (2006). == Lähteet == * Like Kustannuksen kirja-esittely Luokka:Kauko Röyhkän kirjat Luokka:Vuoden 2007 kirjat
Bullenbeisser

Bullenbeisser () on sukupuuttoon kuollut saksalainen koirarotu. == Ulkonäkö == Bullenbeisser oli keskikokoinen koira, joka näytti mastiffin ja vanhanaikaisen bulldoggin välimuodolta. Korvat ja häntä perinteisesti typistettiin.Morris, Desmond. Dogs - The Ultimate Dictionary of Over 1000 Dog Breeds, s. 314–315. Trafalgar Square, 2008: North Pomfret, Vermont. Karvapeite oli lyhyt ja kuvausten mukaan usein juovikas tai laikukas (). Säkäkorkeus vaihteli 40–70 cm välillä. == Alkuperä == Rotu kehittyi viimeistään 1500-luvulla, ja sen uskotaan polveutuneen muinaisista Pyhän saksalais-roomalaisen keisarikunnan aikaisista mastiffeista.Bullenbeisser. Worldly Dogs. Haettu 5.12.2023. Se oli keskiajalla ainoa tunnettu saksalainen ajokoira, ja sen tehtävä oli hyökätä nurkkaan ajetun eläimen kimppuun ja pidätellä sitä metsästäjän saapumiseen asti. Se iski hampaansa kiinni joko saaliseläimen kuonoon tai korviin irrottamatta otettaan ennen metsästäjän saapumista. Riista vaihteli härästä ja peurasta villisikaan ja karhuun. Karhua vastaan käytettyjä yksilöitä kutsuttiin nimellä Bärenbeisser ("karhunpurija"). Bullenbeisseriä käytettiin myös häränärsytyksessä ja villisikojen metsästyksessä. Rotu kuoli sukupuuttoon 1800-luvun lopulla, ennen kaikkea suurriistan harvenemisen, sodan ja muiden rotujen jalostamisen takia. Toisen maailmansodan lopussa sen oli korvannut kokonaan nykyinen bokseri. === Muunnokset === Jossain vaiheessa oli taipumus jalostaa hieman pienempiä koiria, koska ne olivat nopeampia. Bullenbeisser voitiin täten jakaa kahteen eri muunnokseen: kookkaaseen danzigilaiseen (Danziger Bullenbeißer) ja pieneen brabantilaiseen (Brabanter Bullenbeißer), joista jälkimmäinen tunnettiin kotialueellaan myös nimellä bullenbijter. === Vaikutus nykyisiin rotuihin === 1870-luvun lopulla pienempi, brabantilainen muunnos risteytettiin alkuperäisen englanninbulldoggin kanssa, jonka tuloksena syntyi bokseri. Bullenbeisseriä käytettiin myös tanskandogin luomiseen. == Lähteet == Luokka:Bulldoggit Luokka:Mastiffit Luokka:Metsästyskoirat Luokka:Saksalaiset koirarodut Luokka:Sukupuuttoon kuolleet koirarodut
Yleisurheilun sisäratojen Euroopan-mestaruuskilpailut 1985

Yleisurheilun sisäratojen Euroopan-mestaruuskilpailut järjestettiin vuonna 1985 Pireuksessa, Kreikassa. Kisojen ajankohta oli 2.–3. maaliskuuta. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Michael McFarlane 6,61 Antoine Richard 6,63 Ronald Desruelles 6,64 200 m Stefano Tilli 20,77 Olaf Prenzler 20,83 Aleksandr Jevgenjev 20,95 400 m Todd Bennett 45,56 Klaus Just 45,90 José Alonso 46,52 800 m Robert Harrison 1.49,09 Petru Drăgoescu 1.49,38 Leonid Masunov 1.49,59 1 500 m José Luis González 3.39,26 Marcus O'Sullivan 3.39,75 José Luis Carreira 3.40,43 3 000 m Bob Verbeeck 8.10,84 Thomas Wessinghage 8.10,88 Vitali Tištšenko 8.10,91 60 m aj György Bakos 7,60 Jiří Hudec 7,68 Vjatšeslav Ustinov 7,70 Korkeushyppy Patrik Sjöberg 235 Aleksandr Kotovitš 230 Dariusz Biczysko 230 Seiväshyppy Serhi Bubka 570 Aleksandr Krupski 570 Atanas Tărev 560 Pituushyppy Gyula Pálóczi 815 László Szalma 815 Sergei Lajevski 814 Kolmiloikka Hristo Markov 17,29 Ján Čado 17,23 Volker Mai 17,14 Kuulantyöntö Remigius Machura 21,74 Ulf Timmermann 21,44 Werner Günthör 21,23 === Naiset === Laji Kultaa Kultaa Hopeaa Hopeaa Pronssia Pronssia 60 m Nelli Cooman 7,10 Marlies Göhr 7,13 Heather Oakes 7,22 200 m Marita Koch 22,82 Kirsten Emmelmann 23,06 Els Vader 23,64 400 m Sabine Busch 51,35 Dagmar Neubauer 51,40 Alena Bulířová 52,54 800 m Ella Kovács 2.00,51 Nadežda Olizarenko 2.00,90 Cristeana Cojocaru 2.01,01 1 500 m Doina Melinte 4.02,54 Fița Lovin 4.03,46 Brigitte Kraus 4.03,64 3 000 m Agnese Possamai 8.55,25 Olga Bondarenko 8.58,03 Yvonne Murray 9.00,94 60 m aj Cornelia Oschkenat 7,90 Ginka Zagortševa 8,02 Anne Piquereau 8,03 Korkeushyppy Stefka Kostadinova 197 Susanne Helm 194 Danuta Bułkowska 190 Pituushyppy Galina Tšistjakova 702 Eva Murková 699 Heike Drechsler 697 Kuulantyöntö Helena Fibingerová 20,84 Claudia Losch 20,59 Heike Hartwig 19,93 == Mitalitaulukko == 1\. 3 6 3 12 2\. 3 0 2 5 3\. 2 4 5 11 4\. 2 3 1 6 5\. 2 2 1 5 6\. 2 1 1 4 7\. 2 1 0 3 8\. 2 0 0 2 9\. 1 0 2 3 10\. 1 0 1 2 10\. 1 0 1 2 12\. 1 0 0 1 13\. 0 3 1 4 14\. 0 1 1 2 15\. 0 1 0 1 16\. 0 0 2 2 17\. 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1985 == Lähteet == * 1985 Euroopan-mestaruuskilpailut sisäratojen Euroopan- mestaruuskilpailut sisäratojen 1985
Rintamalehti

Rintamalehti oli nimitys rintamaoloissa oleville sotilaille tarkoitetusta lehdestä. Suomessa ilmestyi talvi- ja jatkosodan aikana runsaasti rintamalehtiä, joita Kansalliskirjaston luettelossa on 197. Niiden ilmestyminen oli vaihtelevaa, jokin lehti ilmestyi vain kerran, toinen taas useita vuosia. Ne saatettiin julkaista paitsi painettuina rintamaoloissa myös monisteina.Kansalliskirjasto, sotilaslehdet Eräät rintamalehdet olivat Neuvostoliiton propagandajoukkojen painamia, ja ne lähetettiin desanttien, lentokoneen tai ammusten avulla suomalaisten sotilaiden luettavaksi. Yksi tällainen lehti oli Sotilaan ääni. ==Katso myös== *Luettelo suomalaisista rintamalehdistä toisen maailmansodan aikaan ==Lähteet== *
Mikko Halvari

Mikko Johannes Halvari (s. 4. maaliskuuta 1983 Porvoo) on suomalainen kymmenottelija. Halvarin seura on Keski-Uudenmaan Yleisurheilu ja häntä valmensi Jussi Välimäki. Halvari on 182 cm pitkä ja painaa 85 kg. ==Saavutukset== * 2002 alle 20-vuotiaiden MM-kilpailujen pronssi * 2007 SM- kilpailujen hopea * 2008 Pekingin olympialaiset 2008 (26. 6486 pisteellä) * 2010 Barcelonan EM-kilpailut (20. 7483 pisteellä) ==Henkilökohtaiset ennätykset== ===Otteluennätys=== *7736, Täby, 6. kesäkuuta 2010 ===Lajikohtaiset ennätykset=== Laji Tulos Aika ja paikka 100 m 10,87 11.7.2002 Kingston 400 m 49,79 28.7.2010 Barcelona 1 500 m 4.48,97 17.7.2002 Kingston 110 m aidat 14,82 8.7.2007 Szczecin Korkeushyppy 193 21.8.2008 Peking Seiväshyppy 480 1.9.2002 Raahe Pituushyppy 725 14.8.2009 Asikkala Kuulantyöntö 15,08 6.6.2009 Rakvere Kiekonheitto 52,84 7.7.2010 Lahti Keihäänheitto 63,70 29.6.2008 Jyväskylä == Lähteet == * * Luokka:Suomalaiset yleisurheilun moniottelijat Luokka:Vuonna 1983 syntyneet Luokka:Elävät henkilöt
Sotilasmiljoonat

Sotilasmiljoonat olivat Suomen suuriruhtinaskunnan Venäjän keisarikunnalle vuosina 1902–1916 maksama korvaus siitä, ettei suomalaisia kutsuntalakkojen jälkeen enää yritetty saada asevelvollisiksi Venäjän keisarikunnan armeijaan. Maksun suuruus vuonna 1909 oli 10 miljoonaa markkaa, minkä jälkeen se nousi vuosittain miljoonalla. Kaikkiaan maksuja suoritettiin 195 miljoonaa markkaa. Sotilasmiljoonat maksettiin ilman Suomen valtiopäivien myötävaikutusta. Tämän järjestelyn ansioista suomalaisten ei tarvinnut osallistua ensimmäisen maailmansodan taisteluihin osana Venäjän keisarikunnan armeijaa. Toisen sortokauden aikana vuodesta 1909 lähtien suomalaiset eivät enää olisi suostuneet maksamaan sotilas­miljoonia, ja eduskunta yritti estää niiden suorittamisen alentamalla veroja, jottei niiden tuotto riittäisi maksuun. Markovin senaatti kuitenkin myönsi niihin tarvittavat varat, ja vastaava summa säästettiin valtion muista menoista, pää­asiassa koulutus- ja lääkintä­menoista. == Lähteet == luokka:Asevelvollisuus Suomessa luokka:Suomen suuriruhtinaskunta
Gustaf Gustafsson (jääkäri)

Gustaf Gunnar Gustafsson (26. joulukuuta 1895 Pernaja – 15. elokuuta 1928) oli suomalainen jääkärivääpeli. ==Jääkärikausi== Gustafssonin vanhemmat olivat maanviljelijä Gustaf Adolf Juhonpoika ja Hulda Sofia Perintytär. Hänet vihittiin avioliittoon vuonna 1922 Olga Elisabet Törnblomin kanssa. Gustafsson oli kansakoulun käynyt helsinkiläinen mekaanikko, joka liittyi vapaaehtoisena Saksassa sotilaskoulutusta antaneeseen jääkäripataljoona 27:n 2. komppaniaan 23. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, jonka jälkeen hänet siirrettiin 10. helmikuuta 1917 Altonan työosastoon, josta hän pääsi elokuussa vuonna 1917 siviilitöihin.Suomen jääkärien elämäkerrasto 1938.Suomen jääkärien elämäkerrasto 1975. ==Sotilasura== Gustafsson palasi Suomeen sisällissodan päättymisen jälkeen 29. marraskuuta 1918 ja liittyi Viron vapaussotaan lähteneisiin joukkoihin, joissa hänet sijoitettiin ensimmäisen suomalaisen vapaajoukon tykkipatteriin. Viron vapaussodasta palattuaan hän liittyi Aunuksen retkikuntaan ja oli mukana Tuuloksen rintaman rannikkopuolustuksessa. Retkikunnasta palattuaan Gustafsson liittyi suojeluskuntajärjestöön 15. elokuuta 1919 ja hänet sijoitettiin paikallispäälliköksi Pernajan suojeluskuntaan, missä tehtävässä hän toimi 15. helmikuuta 1920 saakka ja astui sen jälkeen vääpelinä Kipinälennätinlaitokseen palvelukseen. Hän erosi armeijasta 15. syyskuuta 1920, mutta liittyi myöhemmin vielä Itä-Karjalan kansannousua tukeneisiin suomalaisiin vapaaehtoisiin. Itä- Karjalasta palattuaan hän suuntasi merille. Hän kuoli keuhkotautiin 15. elokuuta 1928. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1928 kuolleet
Jalkapallon Euroopan-mestaruuskilpailut 1960

Vuoden 1960 jalkapallon Euroopan-mestaruuskilpailut olivat järjestyksessään ensimmäiset ja sen finaalit järjestettiin Ranskassa. Kilpailut voitti Neuvostoliitto, joka löi loppuottelussa Jugoslavian jatkoajan jälkeen maalein 2–1. Turnaus pelattiin pudotuspelimuodossa. Karsintoihin otti osaa vain 17 joukkuetta, ja joukosta puuttui monta huomattavaa maata kuten Länsi-Saksa, Italia ja Englanti. Karsintaottelut pelattiin kaksiosaisina siten, että ottelupari kohtasi toisensa kertaalleen kummankin kotikentällä. Karsintojen neljä parasta joukkuetta pääsivät varsinaiseen lopputurnaukseen, jonka isäntä valittiin joukkueiden selvittyä. Francon oikeistodiktatuurin alainen Espanja ei suostunut matkustamaan Neuvostoliittoon, joka oli tukenut tasavaltalaista hallitusta Espanjan sisällissodassa, ja luovutti puolivälierissä. Neljän parhaan joukossa oli isäntämaa Ranskan lisäksi kolme kommunistista valtiota: Neuvostoliitto, Tšekkoslovakia ja Jugoslavia. Välierissä Neuvostoliitto voitti helposti Tšekkoslovakian 3-0 Marseillessa. Toisessa ottelussa Jugoslavia voitti 5-4 oltuaan kahdesti jo kahden maalin tappioasemassa. Pronssiottelussa Tšekkoslovakia voitti murtuneen Ranskan 2-0\. Finaalissa Jugoslavia teki ensimmäisen maalin, mutta Neuvostoliitto legendaarisen maalivahti Lev Jašinin johdolla tasoitti 49. minuutilla. Varsinaisen peliajan jälkeen tilanne oli tasan 1-1\. Kun jatkoaikaa oli jäljellä seitsemän minuuttia, Viktor Ponedelnik teki maalin ja toi Neuvostoliitolle ensimmäisen Euroopan mestaruuden. == Karsinnat == === Esikarsintakierros === {| cellspacing="0" style="width: 100%; background-color: #eeeeee;" 2–0 0-4 === Neljännesvälierät === {| cellspacing="0" style="width: 100%; background-color: #eeeeee;" 3–1 1–0 === Puolivälierät === Espanja kieltäytyi matkustamasta Neuvostoliittoon, joka sai ottelusta luovutusvoiton. {| cellspacing="0" style="width: 100%; background-color: #eeeeee;" 5–2 4–2 == Lopputurnaus == === Välierät === === Pronssiottelu === === Loppuottelu === Vuoden 1960 Euroopan-mestaruuskilpailuiden voittaja: NEUVOSTOLIITTO Ensimmäinen mestaruus == Parhaat maalintekijät == Finaaliturnaus, 2 maalia: * François Heutte * Valentin Ivanov * Viktor Ponedelnik * Milan Galić * Dražan Jerković Karsinnat mukaan lukien, 5 maalia * Titus Buberník * Just Fontaine * Jean Vincent == Lähteet == * RSSSF === Viitteet === 1960 Euroopan- mestaruuskilpailut Euroopan-mestaruuskilpailut 1960 Luokka:Ranskan urheilutapahtumat
Pitäjänmäen Tarmo

Pitäjänmäen Tarmo on helsinkiläinen urheiluseura. Se on perustettu helmikuussa vuonna 1925. Aluksi seuran nimi oli Pitäjänmäen voimistelu- ja urheiluseura Tarmo, mutta nimi lyheni Pitäjänmäen Tarmoksi (PiTa). Seuran lajeja ovat jalkapallo, jääkiekko, suunnistus, voimistelu ja yleisurheilu. Vuosien varrella seurassa on harrastettu useita muitakin lajeja, muun muassa nyrkkeilyä ja painia. Jääkiekossa PiTa on pelannut viisi kautta kaudelle 1974–1975 perustetussa I-divisioonassa. Näistä paras sijoitus on neljäs debyyttikaudella 1974–1975. Aiemminkin joukkue pelasi Suomi-sarjassa eli I-divisioonaa edeltäneessä sarjassa. Suomen kolmanneksi korkeimmalla sarjatasolla joukkue on pelannut useita kausia, joista kaksi Suomi-sarjan aikana. Joukkueella on kolmanneksi korkeimman sarjatason voitto vuodelta 1965 eli Maakuntasarjan ajoilta. PiTan I-divisioonajoukkueessa 1970-luvun puolivälissä pelasivat muun muassa Pertti Lehtonen ja Ilkka Sinisalo. PiTan toisella vierailulla I-divisioonassa kausina 1995–1996 ja 1996–1997 joukkueessa pelasivat muun muassa Paul Högbacka, Niklas Bäckström, Jan Lundell ja Kimmo Kuhta sekä KooVeen sarjajoukkueen valmennuksessa mukana sittemmin ollut Miro Haapaniemi. I-divisioonassa pelannutta joukkuetta 1990-luvun puolivälissä valmensivat Timo "Räpsä" Haapaniemi ja Pertti "Dave" Packalen. Timo Haapaniemi valmensi aiemmin HIFK:n SM-liigajoukkuetta 1980-luvulla ja Pertti Packalen pelasi HIFK:n maalivahtina. Tunnetuimpia PiTan omia kasvatteja ovat Jori Lehterä ja Jonas Enlund.Elite Prospects Samassa PiTan vuonna 1987 syntyneiden C-juniorien SM-sarjajoukkueessa pelasivat myös Janne Keränen ja Timo Seppänen, jotka ovat sittemmin pelanneet SM-liigassa. Viimeksi mainitut ovat nurmijärveläisen Kurran kasvatteja mutta pelasivat myös PiTassa monta vuotta. Nykyisin PiTan jääkiekko on kehittynyt junioritoiminnan suuntaan ja valmennuspäällikkönä on toiminut Nemo Nokkosmäki, PiTan oma kasvatti, joka pelasi myös Jokereissa ja Ässissä sekä Ranskassa. Hän on toiminut vuodesta 2002 rullakiekon maajoukkueen kapteenina ja vuodesta 2007 rullakiekon päävalmentajana. Aiemmin vuosina 1995–1997 PiTan entinen valmennuspäällikkö Samu Kuitunen on toiminut rullakiekkomaajoukkueen päävälmentajana. Nykyisin valmennuspäällikkönä toimii seurassa vuosia valmentanut Pasi Andersson. PiTassa harrastetaan myös suunnistusta. Suomen suurimmassa suunnistustapahtumassa Jukolan viestissä PiTa on sijoittunut viime vuosina sijojen 250-450 välille. == Lähteet == == Aiheesta muualla == * Pitäjänmäen Tarmo 75 vuotta, 1925-2000 Luokka:suomalaiset jääkiekkoseurat Luokka:Helsinkiläiset urheiluseurat Luokka:Suomalaiset jalkapalloseurat Luokka:Suomalaiset suunnistusseurat Luokka:Vuonna 1925 perustetut urheiluseurat
Australian Lunar

Australian Lunar -kultakolikkosarjaa julkaisee australialainen Perth Mint -tehdas kiinalaisen uudenvuoden kunniaksi. Jokaista kultakolikkoa suunniteltaessa on käytetty jotain hahmoa kiinalaisen horoskoopin kahdestatoista eläimestä. Kolikon arvopuolella on kuningatar Elisabet II:n muotokuva, nimellisarvo ja alkuperämaan nimi. Lunarin tunnuspuolella on vuotta vastaava horoskooppieläin, eläimen nimi kirjoitettuna kiinalaisella merkillä, lyöntivuosi, kolikon paino ja kultapitoisuus. Kaikki Lunar-kolikot ovat laillisia maksuvälineitä Australiassa. Kiinalaisessa ajanlaskussa vuodet voidaan jakaa 12 vuoden jaksoihin vuoden maallisten oksien mukaan. Jokainen oksa liittyy eri eläimeen. Kiinalaisia horoskooppirahoja alettiin valmistaa vuonna 1996, joka oli rotan vuosi. Rotta on ensimmäinen 12 eläimestä. Valmistetut Lunarit: Lunar I -sarja * 1996 – Rotan vuoden kolikko * 1997 – Härän vuoden kolikko * 1998 – Tiikerin vuoden kolikko * 1999 – Jäniksen vuoden kolikko * 2000 – Lohikäärmeen vuoden kolikko * 2001 – Käärmeen vuoden kolikko * 2002 – Hevosen vuoden kolikko * 2003 – Vuohen vuoden kolikko * 2004 – Apinan vuoden kolikko * 2005 – Kukon vuoden kolikko * 2006 – Koiran vuoden kolikko * 2007 – Sian vuoden kolikko Lunar II -sarja *2008 – Rotan vuoden kolikko ==Kolikoita lyöty rajoitettu määrä== Lunareita lyödään vuosittain vain hyvin rajallinen määrä, jotta ajan mittaan kohoaisi arvometallin arvon lisäksi myös kolikon keräilyarvo. Perth Mint lyö yhden unssin Lunar-kultakolikoita enintään 30 000 kappaletta. Valmistus lopetetaan, kun enimmäismäärä on myyty loppuun tai kun 12 vuoden sarjan valmistus lopetetaan, sen mukaan, kumpi ajankohta saapuu ennemmin. 1 kg:n sekä 10, 2, , , ja unssin kultarahoilla ei ole suoranaisia tuotantorajoituksia. Kyseisiä rahoja valmistetaan vain yhden vuoden ajan ja sen jälkeen Perth Mint ilmoittaa myös kultakolikoiden lopulliset lyöntimäärät. 10 kilon painoisia Lunar-kultarahoja valmistetaan enintään 100 kappaletta. Valmistus lopetetaan, kun enimmäisvalmistusmäärä on saavutettu tai vuoden 2008 lopussa, jolloin Perth Mint ilmoittaa myös rahojen todelliset valmistusmäärät. ==Lähteet== * Australian Lunar I sarja * Australian Lunar II sarja * Perth Mint Luokka:Kultarahat Luokka:Juhlarahat
Good Act

Good Act on Pepe Ahlqvistin & Jarkka Rissasen ensimmäinen yhteinen albumi. Se julkaistiin sekä LP- että CD-formaatissa vuonna 1992. == Kappaleet == # # # # # # # # # # # # # == Aiheesta muualla == * Good Act discogs.com -sivustolla Luokka:Pepe Ahlqvistin albumit Luokka:Vuoden 1992 esikoisalbumit
Land of Tales (albumi)

__NOTOC__ Land of Tales on hard rock -yhtye Land of Talesin ensimmäinen studioalbumi. Se julkaistiin 4. heinäkuuta 2008. ==Kappaleet== #Silence #Slow Waters #Keep Out #Outlander #All The Same #Wasted Chance #Nobody Dares #Choose #So Long #Fading Away #Right As Rain == Kokoonpano == * Kristian – laulu, kitara * Palle – kosketinsoittimet * Sami Rajala – basso * Sami Ojala – rummut === Vierailijat === * Jaan Wessman – jousisoittimet kappaleessa "Fading Away" * Karoliina Lehtinen – taustalaulu kappaleissa "Slow Waters" ja "So Long" == Arvostelut == * Imperiumi.net: Imperiumi.net: Levyarvio == Lähteet == Luokka:Vuoden 2008 esikoisalbumit Luokka:Suomalaiset hard rock -albumit
Vastaanotettu kuningatargambiitti

Vastaanotettu kuningatargambiitti on kuningatargambiitin muunnelma ja mustan kolmanneksi suosituin vastaus avaukseen.COE Vastaanotettua kuningatargambiittia luonnehtivat siirrot :1.d4 d5 :2.c4 dxc4 Muunnelma ei ole aito gambiitti, sillä valkea saa sotilaan halutessaan takaisin. Paljon yleisempää on kuitenkin odottaa ja kehittää ensin upseereja peliin. Sotilaan saisi heti takaisin pelaamalla 3.Da4+ Rc6 4.Dxc4 tai 4.e3 ja 5.Lxc4. Normaalimpia vastauksia ovat kuitenkin 3.Rf3, Rc3, e3 ja e4. Musta pelaa yleensä jossain vaiheessa peliä siirron ...c5, jonka jälkeen valkea voi joko lyödä sotilaan pelaamalla dxc5 tai odottaa, että peli jatkuu ...cxd4 ja exd4. Tällöin valkealle tulee eristetty sotilas d-linjalle, mikä luo voittomahdollisuuksia molemmille pelaajille. Valkea jatkaa yleensä 3.Rf3, mikä estää mustaa pelaamasta 3...e5. Tämän jälkeen valkea ottaa sotilaan jossain vaiheessa takaisin siirroilla e3 ja Lxc4. Toinen vaihtoehto on pelata heti 3.e3 tarkoituksena ottaa sotilas välittömästi takaisin. Tällöin musta ei voi pelata 3...b5, koska peli jatkuisi 4.a4 c6 5.axb5 cxb5? 6.Qf3 ja valkea voittaa ainakin upseerin. Siirto 3.e3 tukkii kuitenkin valkean kuningatarlähetin tien, joten valkea pelaa lähetin joskus ensin ruutuun f4 tai g5. 3.e4 on valkean aggressiivisin vastaus. Siinä valkea ottaa keskustan haltuunsa. Siirto on tilastollisesti vahva. Mustan vastauksiin kuuluvat niin 3...e5, 3...Rc6 kuin 3...Rf6:kin.COE Kuningatargambiitin vastaanottaminen oli suosituimmillaan 1800-luvulla.D20 Nykypelaajista sitä ovat harrastaneet muun muassa Sergei Rublevski, Andrei Harlov, Susan Polgár, Milan Matulović ja Anthony Miles.D25 Avaus sijoittuu ECO-koodistolla koodeille D20-D29. ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
Doggone Blues

Doggone Blues (Featuring Bob Brozman and C. C. de Plicque) on Pepe Ahlqvistin & Jarkka Rissasen toinen ja viimeisin yhteinen albumi. Se julkaistiin vuonna 1998. == Kappaleet == # # # # # # # # # # # # # # # == Aiheesta muualla == * Doggone Blues discogs.com -sivustolla Luokka:Vuoden 1998 albumit Luokka:Pepe Ahlqvistin albumit
RZA

Robert Fitzgerald Diggs (s. 5. heinäkuuta 1969 Brooklyn, New York, New York), taiteilijanimeltään RZA, on yhdysvaltalainen rap-artisti, musiikkituottaja ja näyttelijä. Hänet tunnetaan parhaiten newyorkilaisen rap-yhtyeen Wu-Tang Clanin johtohahmona. Hän on tuottanut lähes koko Wu-Tang Clanin materiaalin kuten myös yhtyeen jäsenien sooloprojekteja. RZA julkaisee soolomateriaalia hänen toisella aliaksellaan Bobby Digital. ==Sooloalbumit== *6 Feet Deep (1994, Gravediggaz-yhtyeen kanssa) *The Pick, the Sickel and the Shovel (1997), Gravediggazin kanssa) *Bobby Digital in Stereo (1998) *The RZA Hits (1999, kokoelma) **sisältää Wu-Tang Clanin debyyttialbumin ja jäsenien ensimmäisten sooloalbumien materiaalia. *Digital Bullet (2001) *The World According to RZA (2003) *Birth of a Prince (2003) *The RZA-Instrumental Experience (2007, instrumentaalinen) *Digi Snacks (2008) ==RZA:n tuottamia albumeita== Alla on listattu ainoastaan RZA:n kokonaan itse tuottamat albumit. *Ghost Dog: The Way of the Samurai OST (1999) *Method Man - Tical (1994) *Ol' Dirty Bastard - Return to the 36 Chambers: The Dirty Version (1995) *Raekwon - Only Built 4 Cuban Linx... (1995) * GZA - Liquid Swords (1995) * Ghostface Killah - Ironman (1996) * RZA - The World According to RZA (2003) *Wu-Tang Clan - Enter the Wu-Tang (36 Chambers) (1993), Wu-Tang Forever (1997) == Lähteet == == Aiheesta muualla == Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Wu- Tang Clan Luokka:Vuonna 1969 syntyneet Luokka:Elävät henkilöt Luokka:Afroamerikkalaiset
Sotilasaikakauslehti

Sotilasaikakauslehti on Upseeriliiton julkaisema aikakauslehti. Sen päätoimittaja on eversti evp. Martti Lehto. Se on ammattilehti, joka on suunnattu sotilaille ja maanpuolustuksesta, sotahistoriasta ja turvallisuuspolitiikasta kiinnostuneille. Lehden aihepiireinä ovat muun muassa eri maiden puolustusvoimat, turvallisuuspolitiikka, asetekniikan kehitys, alan kirjallisuus, sotahistoria, taktiikka ja johtaminen. Lehti on lisäksi liiton jäsenlehti ja tulee kaikille jäsenille. Lisäksi sitä jaetaan maksutta liiton sidosryhmille. Sotilasaikakauslehti, lyhennettynä SAL, ilmestynyt vuodesta 1921 (1. näytenumero joulukuussa 1920). Se ilmestyy kuusi kertaa vuodessa. ==Aiheesta muualla== *Sotilasaikakauslehti: Upseeriliitto Luokka:Suomalaiset sotilaslehdet
Esikaupunkipiiri (Vladikavkaz)

Esikaupunkipiiri (, ) on kunnallinen itsehallintoalue Pohjois-Ossetia-Alanian tasavallan itäosassa Venäjällä Kaukasiassa. Esikaupunkipiiri on maaseutualuetta, joka ympäröi tasavallan pääkaupungin Vladikavkazin ja sen lähiympäristön käsittävää Vladikavkazin kaupunkipiiriä, paitsi kaupunkipiirin etelä- ja kaakkoisrajoilla, jotka rajoittuvat naapuritasavaltoihin. Muutoin Vladikavkazin esikaupunkipiiri rajoittuu lännessä Alagirin ja Ardonin piireihin, pohjoisessa Pravoberežjen piiriin, idässä Ingušiaan ja etelässä Georgiaan. Esikaupunkipiirin pinta-ala on 1 460 km² ja vuonna 2002 piirissä oli 102 990 asukasta. Vladikavkazin esikaupunkipiirin hallinnollinen keskus on Oktjabrskojen kylä. Tämän lisäksi piiriin kuuluu 18 muuta kylää, mm. Gizil, Nogir ja Sunža. Itäosa piiristä kuului vuoteen 1944 Tšetšeenien ja inguušien autonominen sosialistinen neuvostotasavaltaan. Stalinin karkottaessa inguušit 1944 alue liitettiin Pohjois-Ossetiaan. Inguušien palatessa alueella asui muita, mikä on johtanut näihin päiviin asti kestäneeseen konfliktiin. Konflikti kärjistyi 1989 ja kesti vuoteen 1992 jolloin syys-lokakuussa osseettijoukot ajoivat 40 000–60 000 inguušia alueelta. Suurin osa pakeni Ingušiaan. Moskova painosti Pohjois-Ossetian viranomaisia sallimaan pakolaisten paluun viiteen kylään, mutta suurempi pakolaisten paluu on estetty. Sittemmin tyhjäksi jääneelle alueelle on muuttanut osseetteja Etelä- Ossetiasta sotaa ja Georgian vainoja. ==Lähteet== * Ossetia-Ingushetia , RAND === Viitteet === Luokka:Pohjois-Ossetia-Alanian piirit
Portugalilainen avaus

Portugalilainen avaus on avaus, joka alkaa siirroilla :1.e4 e5 :2.Lb5 Avaus on harvinainen, mutta muuntuu usein espanjalaiseksi peliksi, kun musta pelaa 2...Rc6. Erona espanjalaiseen peliin valkea säilyttää mahdollisuuden f-sotilaan kaksoisaskeleeseen ja e-sotilaan suojelemiseen siirrolla d3. Mustan suosituimmat vastaukset ovat lähetin häätäminen siirrolla 2...a6 tai c6 sekä kehityssiirrot 2...Rc6 ja Rf6.C20 Portuguese Opening Avaus sijoittuu ECO- koodistolla koodille C20. ==Katso myös== *Luettelo shakkiavauksista *Luettelo gambiiteista ==Lähteet== *Burgess, Graham (2000). The Mammoth Book of Chess. Carroll & Graf. ISBN 0-7867-0725-9. ===Viitteet=== Luokka:Shakkiavaukset
Carbonated Games

Carbonated Games oli Microsoft Game Studiosin omistama pelitalo. Se toimi Joshua Howardin johtamana vuodesta 2004 maaliskuuhun 2008. Olemassaolonsa aikana pelitalo kehitti pelejä muun muassa Xbox Live Arcadeen, Windows Live Messengeriin, MSN Gamesiin ja Microsoft Surfacelle. ==Pelejä== * Fable II Pub Games – Xbox 360 (ilmestyy 2008, viimeinen Carbonated Gamesin kehittämä peli) * Flowerz – MSN Games (2008, viimeinen Carbonated Gamesin nimellä julkaistu peli) * Jigsaw Too – MSN Games (2008) * Hexic 2 – Xbox 360 (2007) * Aegis Wing – Xbox 360 (2007) * Rock, Paper, Scissors – MSN Messenger (2007) * Tic Tac Toe – MSN Messenger (2007) * Firefly – Microsoft Surface (2007) * Hop It! – MSN Games (2007) * Solitaire In Motion – MSN Games (2007) * GoPets – MSN Messenger (2007) * Jigsaw – MSN Messenger (2007) * Sudoku Too – MSN Games (2007) * Sudoku – MSN Messenger (2006) * Texas Hold 'Em Poker – MSN Games (2006) * UNO – Xbox 360, MSN Games, MSN Messenger (2006) * Hexic HD – Xbox 360 (2005) * Catan: The Computer Game – MSN Games (2005) * You Know It! Trivia – MSN Games (2005) * Hexic – Xbox, MSN Games, MSN Messenger * 7 Hand Poker – MSN Messenger * Mozaki Blocks – MSN Games Luokka:Entiset yhdysvaltalaiset videopeliyritykset
Vibeke Skofterud

Vibeke Westbye Skofterud (20. huhtikuuta 1980 Askim – 29. heinäkuuta 2018 Arendal) oli norjalainen maastohiihtäjä. Hän voitti viestihiihdossa olympiakultaa ja kaksi maailmanmestaruutta. == Elämä ja ura == Skofterud saavutti 2003 Val di Fiemmen MM-kisoista hopeaa Norjan viestijoukkueessa. Kaksi vuotta myöhemmin Oberstdorfin MM-hiihdoissa hän oli voittamassa viestikultaa ja 2007 Sapporon MM-kisoissa viestipronssia. Vancouverin olympialaisissa 2010 ja Oslon MM-kilpailuissa 2011 Skofterud voitti kultaa viestissä. Hänen paras henkilökohtainen arvokisasaavutuksensa on kuudes sija Oslon MM-kilpailujen 30 kilometrin vapaan hiihtotavan yhteislähtökilpailussa. 2002 Salt Lake Cityn olympialaisissa hän sijoittui 30 kilometrin perinteisen hiihtotavan kilpailussa kahdeksanneksi. Maailmancupin henkilökohtaisilla matkoilla Skofterud ei saavuttanut voittoa, mutta palkintokorokesijoituksia hänellä oli kaksitoista kappaletta. Seuratasolla Skofterud edusti Slitu IF -seuraa. Vuonna 2002 hän voitti Norjan sprinttimestaruuden. Lisäksi hänellä on yksi hopea- ja kolme pronssimitalia maansa mestaruuskilpailuista. Skofterud sairastui toukokuussa 2014 äkilliseen lihastautiin rabdomyolyysiin ja joutui sairaalaan tehostetun hoidon osastolle. Hän ilmoitti 18. elokuuta 2015 lopettavansa uransa ja aikovansa jatkossa keskittyä pitämään hiihtokursseja nuorille sekä työskentelemään tv-kommentaattorin tehtävissä. Skofterud kuoli 29. heinäkuuta 2018 vesiskootterionnettomuudessa Etelä-Norjassa. Hänellä oli onnettomuushetkellä veressään yli 0,8 promillea alkoholia, eli yli sallitun. Tarkkaa promillemäärää ei julkaista. ==Lähteet== ==Aiheesta muualla== * Luokka:Norjalaiset maastohiihtäjät Luokka:Norjalaiset olympiavoittajat Luokka:Vuonna 1980 syntyneet Luokka:Vuonna 2018 kuolleet
Teijo-talot

Teijo-Talot Oy on suomalainen puurakentamiseen erikoistunut yritys. Yritys valmistaa tehtaalla täysin valmiiksi rakennettuja moduuleista koostuvia rakennuksia, jotka ovat siirtokelpoisia kiinteästi mukana kulkevan maanvaraisen betoniperustuksen vuoksi. ==Historia== Teijo-Talo Oy perustettiin vuonna 2000 Perniöön Teijon kylään. Yritys valmisti toimintansa alkuaikoina pääasiassa omakotitaloja ja muita kuluttajille suunnattuja pienrakennuksia, jotka rakennettiin betoniperustuksia myöten valmiiksi yrityksen tehtaalla kuljetettiin yhdessä osassa asiakkaan tontille. Yritys siirsi myöhemmin tuotantotilansa Perniön Joutnaan, jossa sen pääkonttori edelleen sijaitsee, sekä laajensi toimintaansa eri puolille Suomea perustamalla valmistavat tehtaat myös Keski-Pohjanmaalle Halsualle (Teijo- Talot Pohjanmaa Oy), Hämeeseen Tuulokseen (Teijo-Talot Häme), Savoon Varkauteen (Teijo-Talot Savo) ja Lappiin Sodankylään (Teijo-Talot Lappi Oy). Tehtailla oli yhteinen valmistuskonsepti, markkinointi ja tuotemerkki. Kaikki viisi tehdasta ja Teijo-Rent Oy fuusioituvat 1.6.2015 yhdeksi yhtiöksi: Teijo- Talot Oy:ksi. .Historia, Teijo-Talot Oy (luettu 23.7.2008) Keväällä 2018 yritys päätti keskittää liiketoimintansa julkiseen palvelurakentamiseen sekä yritysten toimitilarakentamiseen. Samalla se luopui kuluttajille suunnattujen valmistalojen myynnistä. Kesällä 2021 toteutettujen yritysjärjestelyjen myötä Teijo-Talot Oy laajensi toimintaansa hoivakotirakentamiseen. Joulukuussa 2022 Teijo-Talot siirtyi osaksi suomalaista perheyhtiö Onvest Oy. ==Tuotantokonsepti== Teijo-Talot Oy:n tuotantokonsepti perustuu alun perin hyötymallisuojattuun nosto- ja siirtomenetelmään, joka mahdollistaa rakennusten valmistamisen tehtaalla tehokkaissa ja valvotuissa olosuhteissa. Yritys valmistaa modulaarisia ja siirrettäviä puurakennuksia, jotka täyttävät teknisiltä ominaisuuksiltaan pysyvän rakennuksen määräykset ja ohjeet sekä laatuvaatimukset. Rakennukset koostuvat yhdestä tai useammasta rakennusmoduulista, ja ne voivat olla joko yksi- tai kaksikerroksisia. Yksittäisen rakennusmoduulin maksimikoko on kuljetussyistä 7 x 14,5 metriä. Rakennusmoduulit valmistetaan lähes valmiiksi tehtaalla ja kuljetetaan tontille erikoiskuljetuksina rekan lavetilla. Tontilla moduulit lasketaan etukäteen tarkkaan valmistellulle sorapatjalle, liitetään toisiinsa ja kytketään vesi-, viemäri- ja sähköverkkoihin. Asennus on nopeaa ja yhdessä osassa toimitettavat rakennukset ovat jopa saman päivän aikana käyttöönottovalmiita ja käyttöönottotarkastettuja. Toimitus, Teijo-Talot Oy (luettu 23.7.2008) == Liiketoiminta == Teijo-Talot Oy:n liiketoiminta koostuu modulaaristen ja siirtokelpoisten rakennusten myynnistä ja vuokrauksesta julkiselle ja yksityiselle sektorille Suomen markkinoilla. Yrityksen asiakaskuntaa ovat julkisen palvelurakentamisen osalta kunnat ja kaupungit, toimitilarakentamisen osalta yritykset ja yhdistykset sekä hoivaliiketoiminnan osalta yksityiset hoivaoperaattorit. ==Katso myös== * Siirrettävä talo ==Lähteet== ==Aiheesta muualla== * Yrityksen internet-sivusto Luokka:Suomalaiset rakennustuotevalmistajat Luokka:Rakentamisen tuotemerkit
Egertonin evankeliumi

Egertonin evankeliumi eli Tuntematon evankeliumi on muutoin tuntemattoman evankeliumin katkelma, joka löydettiin Egyptistä ja myytiin British Libraryyn vuonna 1934. Se on esineenä ajoitettu 100-luvun loppuun jaa., ja sen sisältö on arvioitu laadituksi alkujaan noin 50–100 jaa. Siihen ei ole viittauksia muissa sen aikaisissa teksteissä, minkä vuoksi sitä on kutsuttu myös Tuntemattomaksi evankeliumiksi. Tekstin sisältävä papyrus tunnetaan nimellä Papyrus Egerton 2. Se koostuu viidestä katkelmasta. Ajoitus on tehty vain paleografisin menetelmin. Teksti on varhaisin tunnettu Jeesuksen lausumien kokoelma, joka ei palaudu suoraan kanonisiin evankeliumeihin. Säilyneitä tekstikatkelmia on neljä: # Kohtia Joh. 5:39–47 ja 10:31–39 vastaava teksti, # Kohtia Matt. 8:1–4, Mark. 1:40–45, Luuk. 5:12–16 ja Luuk. 17:11–14 vastaava teksti, # Kohtia Matt. 22:15–22, Mark. 12:13–17, Luuk. 20:20–26 vastaava teksti, ja # Puutteellinen kuvaus Jordanjoen rannalla tapahtuneesta ihmeestä. == Lähteet == == Kirjallisuutta == * == Aiheesta muualla == * Egerton Gospel. Early Christian Writings. Luokka:Apokryfiset evankeliumit
Aleksei Pažitnov

Aleksei Pažitnov (Алексей Пажитнов, s. 16. huhtikuuta 1955) on Neuvostoliitossa syntynyt, mutta nykyisin Yhdysvalloissa asuva insinööri ja tietokonepelien suunnittelija. Hänet tunnetaan parhaiten videopeli Tetriksen kehittäjänä. == Pelit == Peli Julkaistu Alustat Pažitnovin rooli Tetris 1985 Electronica 60, IBM-PC Alkuperäinen konsepti (Vadim Gerasimovin ja Dmitry Pavlovskyn kanssa) Welltris 1989 Amiga, Atari ST, Commodore 64, DOS, Macintosh & ZX Spectrum Suunnittelija (Andrei Sgenovin kanssa) Faces 1990 DOS, Macintosh Alkuperäinen konsepti (Vladimir Pokhilkon kanssa) Hatris 1990 TurboGrafx-16, Arcade, Game Boy & NES Alkuperäinen konsepti Knight Move 1990 Famicom Disk System (Japani) Ideoija El-Fish 1993 DOS Alkuperäinen konsepti (Vladimir Pokhilkon kanssa) Wild Snake 1994 Game Boy & Super NES Suunnittelija Knight Moves 1995 Microsoft Windows Ideoija Ice & Fire 1995 Windows, Macintosh & PlayStation Alkuperäinen konsepti (Vladimir Pokhilkon kanssa) Tetrisphere 1997 Nintendo 64 Avustaja Microsoft Entertainment Pack: The Puzzle Collection 1997 Windows & Game Boy Color Suunnittelija Pandora's Box 1999 Windows Suunnittelija Hexic HD 2005 Xbox 360 (Esiasennettuna kovalevyllisissä Xbox 360 -malleissa) Alkuperäinen konsepti ja suunnittelu Dwice 2006 Windows Suunnittelija Hexic 2 2007 Xbox 360 (Xbox Live Arcade) Suunnittelija Luokka:Videopelisuunnittelijat Luokka:Venäläiset insinöörit Luokka:Vuonna 1955 syntyneet Luokka:Elävät henkilöt